**З А П О В Е Д**



На основание чл. 9, ал. 5, чл. 26, ал. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г. и Заповед № РД 09-16 от 11.01.2022 г. на министъра на земеделието, както и одобрен доклад № ………………….на директора на дирекция „Развитие на селските райони“

**НА Р Е Ж Д А М:**

І. Изменям Заповед № РД 09-968 от 16.10.2019 г. на Ръководителя на УО на ПРСР 2014-2020 г., изменени със Заповед № РД 09-1190 от 27.12.2019 г, Заповед № РД 09-28 от 15.01.2020 г., Заповед РД 09-438 от 29.04.2021 г. и Заповед № РД 09-925 от 07.09.2021 г. на заместник-министъра на земеделието и ръководител на Управляващия орган на Програма за развитие на селските райони ПРСР 2014 – 2020 г., както следва:

1. В Приложение № 2 „Условия за изпълнение по процедура чрез подбор на проектни предложения № BG06RDNP001-16.001 по подмярка 16.1. „Подкрепа за сформиране и функциониране на оперативни групи в рамките на ЕПИ“ по мярка 16 „Сътрудничество“ от Програма за развитие на селските райони за периода 2014-2020 г., се прави следното изменение:

1.1. В част „А. Техническо изпълнение на проектите“, раздел 2. „Права и задължения на оперативната група“, т. 7.3 се изменя така:

„7.3. подадат искане за едно междинно или само за годишно плащане в една календарна година или само искане за окончателно плащане при спазване на всички условия, предвидени в административния договор и настоящите Условия за изпълнение и Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители;“

1.2. В част „А. Техническо изпълнение на проектите“, раздел „V. Права и задължения на ДФЗ – РА:“, т. 5.13, буква „б“ се изменя така:

„б) в разходооправдателните документи се съдържа номера и датата на сключения административен договор, с изключение на тези свързани с опростени разходи от Група I - текущи разходи за осъществяване на сътрудничеството във връзка с изпълнение на иновативния проект, когато същите не са възложени по реда на ЗОП;“.

1.3. В част „А. Техническо изпълнение на проектите“, раздел „V. Права и задължения на ДФЗ – РА:“, т. 5.13, буква „г“ се изменя така:

„г) да са платени по банков път, с изключение на посочените като допустими за плащане в брой в Условията за кандидатстване и опростените разходи от Група I - Текущи разходи за осъществяване на сътрудничеството във връзка с изпълнение на иновативния проект, когато същите не са възложени по реда на ЗОП;“

1.4. В част „Б. Финансово изпълнение на проектите и плащане“ се правят следните изменения:

1.4.1.Точка 2 се изменя така:

„ 2. Междинно плащане е допустимо не повече от четири пъти в една календарна година за срока на изпълнение на проекта. Междинните плащания не може да включват разходи по т. 4 от раздел 14.1 „Допустими разходи“ и т. 9, 12 и 13 от раздел 14.2 „Условия за допустимост на разходите“ от Условията за кандидатстване“.

1.4.2.Точка 5 се изменя така:

„5. Бенефициентът подава искане за окончателно плащане до изтичане на крайния срок за изпълнение на одобрения проект, посочен в административния договор, но не по-късно от 01.09.2025 г., ведно с документите, посочени в Приложение № 1 към настоящите условия, при спазване на реда и условията, предвидени в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители. Искането за окончателно плащане съдържа и разходите по т. 4 от раздел 14.1 „Допустими разходи“ и т. 9, 12 и 13 от раздел 14.2 „Условия за допустимост на разходите“ от Условията за кандидатстване“.

1.4.3. Точка 7 се изменя така:

„7. Финансова помощ се предоставя само за дейности и разходи, определени като допустими в т. 14 „Категории разходи допустими за финансиране” от Условията за кандидатстване и включени в административния договор, и при спазване на заложените в Условията за кандидатстване лимити за разходите по т. 4 от раздел 14.1 „Допустими разходи“ и т. 9, 12 и 13 от раздел 14.2 „Условия за допустимост на разходите“ от Условията за кандидатстване, както и спазване на принципите за икономичност, ефикасност и ефективност и равното третиране на бенефициентите“.

1.4.4. Точка 13.1 се изменя така:

„13.1. Разходите за амортизация по т. 2, буква „в“ от раздел 14.1. „Допустими разходи“ от Условията за кандидатстване, които се изчисляват на годишна база;"

2. В приложение № 10 „Образец на административен договор“ към Условията за изпълнение се правят следните изменения:

Чл. 5, ал. 3, т. 2 се изменя така:

„(3) В срока по ал. 1 БЕНЕФИЦИЕНТЪТ се задължава да:

1. постигне заложените резултати и цели, посочени в одобрения План за действие;

2. подаде искане за окончателно плащане, окомплектовано с всички, посочени в Условията за изпълнение документи;

3. изпълни дейностите, за които не е предоставено финансово подпомагане, но са необходими за изпълнение на одобрения проект така, както са посочени в Приложение № 2а към договора“.

ІІ. Заповедта и измененото с нея Приложение № 2 „Условия за изпълнение“ и Приложение № 10 „Образец на административен договор“ към Условията за изпълнение да се публикува в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването й в ИСУН и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

